《哭卢思马二首选一》
明代·堵允锡

丹心报国气如虹，争羡书生万里功。养士百年凭一战，筹边三里仗元戎。

燕颌已矣身难赎，马革嗟哉恨不穷。遥望将军酣战处，贾庄落日起悲风。

作者简介：堵允锡（1601-1649 ），明崇祯十年（1637）进士。宜兴人，一作允锡，字锡君，改仲缄，号牧游。侨居无锡。以户部郎中知长沙府。南明隆武帝时，任湖北巡抚，力主抗清，升兵部尚书，文渊阁大学士，兵败，至广西，病死于浔州，卒谥“文忠”，有《堵文忠公集》。